text.text: حيث اننا في كل الميادين تقريبا ( فما استثنائات قليلة ) متوقعين “الفشل” او كما يقول “المثل التونسي” : طايحين قبل الضربة، في اي منافسة ، مسابقة ، مواجهة او اي “مشروع” ،”طموح” ،”حلم” ، “فكرة جديدة” ،”مسار جديد”، اي “حكاية تقدمية” ، “اي تغيير” ، اي “امل” ، نتوقعولو مباشرة “الفشل” و انو “ماهو بش يوصل لشي” و “انو حكاية فارغة” و “انها ثنية مولية” و “مك بش توصل لشي ” ،” فك عليك اتعب في روحك” ، “جربو قبلك و منجموش” و هات من ٱك اللاوي ، لوغتنا التونسية عندها “معجم تشاؤمي كامل مكمل مصلي عنيبي عليه” .
text.text_idx: #000013
text.text: ممكن هنا ” الشعب التونسي” “بطل العالم في تبرير الفشل” ، قواو علخر في “المجال هاذا” ، “تبرير الفشل” ، نلقاو مبررات لكل “الخساير” ، نخترعوهم اصلا و نحضروهم مليح و نجيبوهم “منسقين ، مرتبين” و “مزيانين” ، اصلا نرتاحو بعد “منحضرو مليح مبررات فشلنا” و اكا ننهو مهمتنا المتمثلة في “تبرير الفشل” كهو ، لنو “الفشل” هوا “تحصيل حاصل” لذا فإننا نحتاجو ل”تبريرو” و لنا نبدعو و نبدعو مليح و ننتصرو على “الامل” و نقتلوه و ننصرو “الفشل” و نردوه سيد على “عقولنا” و “قلوبنا “.
text.text_idx: #000015
text.text: رانا “فحولة بحق وحقيقي” ممتازين فعليا و جذريا في “المجال” هاذا ، “التنبير” انبرو على “الناس” الي تحاول تعمل “تنجح في الي فشلنا فيه” ! للنا بالظبط نتقنو “الصنعة” ، اي كان يحاول ينجح في “الي فشلنا فيه” نركزو معاه و نعملو كل مجهودنا في اننا “انبرو عليه” و نردوه” تكركيرة” ،”نكنزوه” و نظحكو الناس عليه” . لازمو يولي “مصدر ضحك” لنو “يحاول ينجح فلي نحنا فشلنا” و هكا عبر تمقعيرنا عليه و تحويلو ل”مصدر لتفريكاتنا” فاننا نهربو “الباقين” من “التفكير في المحاولة” و “نطيحولو معنوياتو و نشغشبوه” و هكا نزيدو ننشرو الفشل .
text.text_idx: #000017
text.text: نحبو “الناس لكل تفشل” و نحبوه يولي كيف “القدر المكتوب” على “الجميع” او على الاقل للي كيفنا او نعتقدوهم يشبهولنا .نتمنو برسمي و ندعو ل”ربي” باش حد مينجح و نفرحو فرح شديد كيف “غيرنا يفشل” ! ا نجمو نوصلو ل”السعادة المطلقة” لو “الفشل ساد على الوجود” و ممكن نردوه “رب” و نعبدوه !
text.text_idx: #000019
text.text: ـ عنا كم رهيب و رهيب جدا من “المبررات السحرية” ، كيف نعاودو نشوفو رواحنا كيفاش نبررو ” فشلنا” تو منصدقوش رواحنا : رانا “الجنون” ، “العالم” ، “الارض” ، “البحر” ، “الطقس” ، “الحيوانات” و “ربي” بيدو نردوه “محبناش” ، تي اصلا انجمو نشوفو ” كائن احرف” باش نلبسوه “اسباب فشلنا” ، ديما عنا “مبررات سحرية علخر” و لا “تدحض ” ابدا باش نقدموهم في وجه “اي نقد لينا” . مبرراتنا هيا متضادة تماما معا كل موضوعية و مع كل فحص لنها فوقو لنها “من نوع ماهو خارج القياس” : “زهر” ،”مكتوب” ، ” عكس” ، “طقس” ، “حب” ! و كيف تعوزنا كل الحج و نوحلو في “الزنقة” نجيبوها “القدر” كهو “ربي حب هكا” كهو معاد عندك ما تحكي !
text.text_idx: #000024
text.text: ــ منجموش ،منجموش ،منجموش مهما حاولنا منجموش ، منجمو شي ، منجموش” نتبدلو” ،”منجموش نبدلو واقعنا” ،منجمو نعملو شي ،” اذاكا هوا المقرص اذاكا هوا “المعجون” ، منجموش “نطمحو” ،”منجموش نحلمو” ، تي اصلا منجموش “نخممو” ، منجموش ، منجموش ، هاذا هوا شعارنا “منجموش، مسلمين و قبل الضربة طايحين” . منجموش مهما نقولو ،نعملو ،نحاول منجموش ، تي كي طلعا شيصير ، “تونس” ماشية بتوالي و كهو : بلاد متتصلحش ل”قيام عيسى” هاذا هوا “مكتوب ربي” و “هانا عايشين ،قاعدين عايشين و كهو”.
text.text_idx: #000054
text.text: *ج.الحضيض النفسي : الايمان بالعجز *
text.text_idx: #000055
text.text: ـ نحنا ب”ايماننا بعجزنا” و برضائنا بيه و تفننا في تبريرو و في “تطييح المعنويات” اي كان عندو “طموح” و يحب يقدم بالبلاد ، نكونو وصلنا لل”حضيض النفسي” علقاعدة ، نجحنا في ” هزيمة أنفسنا” : غلبنا رواحنا و قضينا علرواحنا ، حطمنا طموحاتنا ، سودنا مستقبلنا ، الغينا معاني الحياة من قاموسنا و طردناها من عقولنا : خربنا حياتنا و قعدنا اكاكا : بدون “روح” .
text.text_idx: #000056
text.text: ـ قدام “ذواتنا” معناش “قيمة” ، ايه نحنا اكثر شعب يحتقر : روحو ،بلادو ،تاريخو ،تراثو و امكانياتو و علذاكا نقولو “منجموش” ! مش اكاكا راو نعتقدو اننا “منجموش” ، نحنا نحتقرو “قدراتنا”، “طاقاتنا” و “امكانياتنا” من البداية و بدون تجربة و جهد فعال و نقولو تلقائيا “منجموش” .
text.text_idx: #000058
text.text: ـ نحنا نعيشو في اعمق اعماق “الاحتقار الذاتي” و “استرخاص الروح” و لذا تلقانا بسهولة “مسلمين في الحياة” و نجرو ورا بلاصة في منصة “المتفرجين في الحياة” و هكا نكبرو في داخل نفسيتنا مشاعر ” الانبهار بالٱخر” ،”الغيرة” ،”الحسد ” ،”البغض” ،”الحزن” و نمارسو هواياتنا الممتازة : “البكاء على الزهر” و “سب الوقت” و سب “رب الوقت زادا” ، ايه لازم نقولوها : شعبنا ممتاز بسب “الظروف” و “رب الظروف” !
text.text_idx: #000059
text.text: ـ تو نحنا حقيقة عملنا حاجة سبقنا فيها كل “الكاينات الحية” و غرقنا تماما في “الفساد النفسي” و مبقا قدامنا كان “الموت العقلي” و اكاك نكملو كل “تربصات الفشل” و نخرجو من “لعبة الحياة” تماما بتحقيقنا لاقل “نتيجة حيوية” و باكبر نسب ” عقلية سلبية” .
text.text_idx: #000060
text.text: ـ في تونس ديما نشكو من “القينيا” ،”الفدة” ،”القلق” ، “الفقر” ،”التخلف”، “الميزيريا”، ” الستراس” ، “التهميش” ، “ضيق الوقت” ، “الضعف” و غيرو ..ـ نشكو منهم ، نبكو ، نسبوهم و في نفس الوقت مؤمنين انهم “قدرنا” ،”مكتوبنا” ،”مصيرنا” و “هاذا هوا” و اننا “مستحيل نهربو منهم” !
text.text_idx: #000063
text.text: ـ معناها نحنا في تناقض تام مع رواحنا لنو نشكو من الحاجات الي نعتبروهم “قدرنا” و ما منهمش هروب ! هاذا اولا . و ثانيا لنونكرهو : التضحيات ،التعب ،الجهد ،التفكير ، الحرية ، المبادئ ، الطموح و التقدم ، الي هوما “الادوية ” ! ، ثالثا لنو احنا مستمتعين ،عاملين جو على “الركشة” ،”الفرجة” ،”التنبير” و “التمنيات” و نستنو دايما و ابدا في “الزهر” يجي معانا.
text.text_idx: #000064
text.text: ـ دونك نحنا “التوانسة” عايشين مؤمنين ب”الفشل” و نعملو كل ماهو “يؤدي للفشل” ، نؤمنو ب”عجزنا” و نسبو في “وضعنا” ==> “قمة التناقض” !
text.text_idx: #000065
text.text: ــــ يا “نبدلو حياتنا تماما” من البداية ،من اعمق اسسها و نمشو في طريق جديد .
text.text_idx: #000068
text.text: ـــ لازم نسترجلو علخر و نقولوها : اخترنا “الموت البطيئ” الي مفيهش وجيعة و لذا بش نعدو اعمارنا و نفنوها في “استهلاك المسكنات” : “كورة” ،”قهوة”، “حديث فارغ” ،”برشا ماكلة” ، “شراب “، “بحث دايم على اللذة ” ، وطيعي جدا “المسكنات” تبهم “المخ” و تخلينا “هكا كيما نحبو” و الموت مناش شنحسو بيه و “صحة لينا” .
text.text_idx: #000069
text.text: ـ و الا “نسترجلو علقاعدة” و نثورو على رواحنا احنا نحاربو اعمق ما فينا و نخرجوه لبرة و نقولوها “اخترنا الحياة” ،”الحياة الحقيقية” ، “اخترنا الطموح” ،”اخترنا الفعل” ، “اخترنا القوة “، “اخترنا المعرفة” ،”اخترنا الحياة” و نحبو “الجهد” ،”التعب” ،”التضحيات” و ميهمناش في اوجاع “الموت” لنو ناوين نقهروه و ناوين نخلدو “رواحنا في العالم” .
text.text_idx: #000070
text.text: ـ “وضع الموت المتظاهر بالحياة” معادش عندو معنى ابدا ، لنو العالم يتحرك في اتجاه الحياة و نحنا واقفين ، بش نعطلوه و لذا شيعفسنا عفسة اقوى من جميع مسكناتنا ووقتها شيوجعنا الموت و الي هربنا منو جينا فيه لننا جبننا تماما على مواجهتو و اتباع “طريق الحياة” .
text.text_idx: #000073
text.text: ـ “القومية التونسية” تريد انو ندخلو “مغامرة التاريخ” و نلعبو بكل قواناو لاخر وقت و حتا كان متنا نموتو نظحكو و مطمانين لنو خلفنا ورانا “رجال” يكملو معركتناو مسارنا و يخلدو ذكرى امتنا و يبقوها حية .
text.text_idx: #000078
text.text: ـ “القومية التونسية” ليها نبي تونسي بشر بيها و كان هوا “شاعر الحياة” وقال : اذا الشعب يوما اراد الحياة ** فلا بد ان يستجيب القدر .
text.text_idx: #000081
text.text: ـ قدامنا “مجال مفتوح” و مطلق ل”صنع قدرنا” ،احنا “قدرنا” ، “احنا القدر” و احنا الي شنكتبو مصيرنا و مستقبلنا.
text.text_idx: #000082
text.text: ـــ هاذا هوا “الايمان الاساسي للقومية التونسية” : قدرنا بين يدينا و احنا الي بش نصنعوه .
text.text_idx: #000083
text.text: البريد الإلكتروني *
text.text_idx: #000092